钦定古今图书集成/明伦汇编/官常典/第618卷 > 张瀚
## 钦定古今图书集成/明伦汇编/官常典/第618卷 > 张瀚

按《庐江县志》：“瀚字子文，进士。嘉靖间，以部郎出守庐
州，政尚严明，人不敢干以私。郡水西关，当霖雨泛滥，
往来病涉，瀚捐俸甃桥，民赖以济。值旱涝相仍，祷雨
祷晴，辄应如响。罢无名之征，禁门滩之税，蠲地租之
供，抚流移而活民命者不可胜计。甫三年，丁艰去，百
姓卧辙泣留，建祠肖像于郡之井吴巷，以志去思。历”
官吏部尚书。